SUPER ปลื้ม! กองทุนเหมาหุ้นกู้ 1,500 ลบ.เกลี้ยง ตอกย้ำเชื่อมั่นธุรกิจ-เห็นศักยภาพโต
SUPER ปลื้ม! กองทุนเหมาหุ้นกู้ 1,500 ลบ.เกลี้ยง ตอกย้ำเชื่อมั่นธุรกิจ-เห็นศักยภาพโต
30 มิ.ย. 2563

นายจอมทรัพย์ โลจายะ ประธานคณะกรรมการ บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER เปิดเผยว่า หุ้นกู้มูลค่า 1,500 ล้านบาท อายุหุ้นกู้ 2 ปี อัตราดอกเบี้ยคงที่ 5.50% ต่อปี ที่เปิดขายระหว่างวันที่ 25-26 และ 29 มิถุนายน 2563  มิถุนายน 2563 ที่ผ่านมา
โดยเปิดจองซื้อผ่านบริษัทหลักทรัพย์ชั้นนำ ได้แก่ บล. เคจีไอ (ประเทศไทย), บล.เอเซีย พลัส จำกัด, บล.กรุงไทย ซีมิโก้ จำกัด, บล.โนมูระ พัฒนสิน จำกัด (มหาชน) และ บล.อาร์เอชบี (ประเทศไทย) จำกัด (มหาชน) ซึ่งได้รับการตอบรับที่ดีจากผู้ลงทุนสถาบัน/ผู้ลงทุนรายใหญ่ และขายหมดเกลี้ยง ถือเป็นการตอกย้ำถึงความเชื่อมั่นที่มีต่อธุรกิจของบริษัทฯ ที่เติบโตอย่างแข็งแกร่งในอนาคต
“ผมต้องขอขอบคุณทุกท่านที่ให้การตอบรับหุ้นกู้ที่เสนอขายในครั้งนี้  เราสามารถปิดการขายได้อย่างรวดเร็ว ความต้องการเกินจำนวนหุ้นนี้ที่เสนอขาย ซึ่งสะท้อนถึงความความเชื่อมั่นของผู้ลงทุนสถาบันที่มีต่อปัจจัยพื้นฐานธุรกิจ “ นายจอมทรัพย์ กล่าว
โดย SUPER ได้รับการจัดอันดับความน่าเชื่อถือ ที่ระดับ BBB- แนวโน้ม Positive จากบริษัท ทริสเรทติ้ง จำกัด ในวันที่ 6 ธันวาคม 62 ที่ผ่านมา ทั้งนี้บริษัทฯเตรียมนำเงินที่ได้ไปใช้ในโครงการโรงไฟฟ้าพลังงานแสงอาทิตย์ในประเทศเวียดนาม
ประธานคณะกรรมการ SUPER กล่าวอีกว่า บริษัทฯตั้งเป้าหมายรายได้ปีนี้เติบโต 20% เทียบปีที่ผ่านมาเนื่องจากการจ่ายไฟฟ้าเข้าระบบเชิงพาณิชย์ จากกำลังการผลิตไฟฟ้าที่เพิ่มขึ้นทั้งในและต่างประเทศ ขณะเดียวกันพบว่าในตลาดอาเซียนมีความต้องการใช้ไฟฟ้าสูงขึ้นถึง 75% ซึ่งสอดคล้องกับแผนในการขยายงาน และเป้าหมายในการเติบโต ด้านกำลังการผลิตในประเทศเวียดนามในช่วงปลายปีนี้